သင်ခန်းစာ (၁၂)

ယောသပ်-အဲဂုတ္တုမင်းသား

ဇွန်လ ၁၁ - ၁၇

ဥပုသ်နေ့မွန်းလွဲပိုင်း ဇွန်လ ၁၁ ရက်

ဖတ်ရန်ကျမ်းချက်များ။ က၊ ၄၁း၃၇-၄၆။ ၃ရာ၊ ၃း၁၂။ က၊ ၄၂။ ရောမ၊ ၅း၇-၁၁။ က၊ ၄၃။ က၊ ၄၄။ က၊ ၄၅။

အလွတ်ကျမ်းချက်

 ‘‘တစ်ဖန်ကြည့်ပါ။ အဲဂုတ္တုပြည်တစ်ပြည်လုံးကို သင်အုပ်စိုး စေခြင်းငှာ ငါခန့်ထားပြီဟု ယောသပ်အားမိန့်တော်မူလျက်’’ (ကမ္ဘာဦးကျမ်း၊ ၄၁း၄၁)။

 ယခုတွင်ယောသပ်သည် အဲဂုတ္တုခေါင်းဆောင်တစ်ဦးဖြစ်လာပြီ။ သူ၏ညီအစ်ကို များတို့သည် သူ့ကိုမသိဘဲ သူ၏ရှေ့၌ဦးချကြရလိမ့်မည် (က၊ ၄၂)။ ယောသပ်၏ ညီအစ်ကိုတို့သည် ယောသပ်မှဗင်္ယာမိန်အား ခေါ်လာရမည်ဟု အတင်းအကျပ် ပြောဆိုသောအခါတွင် ယောသပ်၏ရှေ့၌ ဦးချကြရမည် (က၊ ၄၃)။ ဗင်္ယာမိန်၏ လုံခြုံရေးအတွက် သူတို့သည် စိုးရိမ်ကြောက်ရွံ့နေကြသည် (က၊ ၄၄)။ ယောသပ်အား အာဏာအပြည့်ရှိသော သူတစ်ဦးကဲ့သို့ အသည်းအသန်ဦးချတောင်းပန်ကြလိမ့်မည်။ သို့သော် ယောသပ်မှန်းမသိ။ ‘‘ဖါရောမင်းကဲ့သို့’’ မြင်နေပြီး ပျပ်ဝပ်ရိုသေ တောင်းပန်ကြလိမ့်မည်။ နောက်ဆုံးမှာ ယောသပ်သည် မိမိကိုယ်ကို ဖော်ပြသောအချိန်၌ သူတို့ဦပခဲ့သမျှအလုံးစုံကို နားလည်သွားကြရသည်၊ ဘုရားသခင်သည်ဖြစ်သမျှကို ကောင်းချီးပြန်၍ ဖြစ်စေပါသည်။

 စိတ်ဝင်စားစရာမှာ ညီအစ်ကိုများနောင်တရသည့်အကြောင်းထက် ယောသပ်၏ အောင်မြင်မှုကိုသာ ပို၍တွေ့ရသည်။ ညီအစ်ကိုတို့၏ သွားလိုက်ပြန်လိုက်ခရီးစဉ်၌ ယောသပ်နှင့်သူတို့၏ဖခင်အကြားတွင် ဗျာများခဲ့ကြရသည်။ ယောသပ်အပေါ်နှင့် ဖခင်အပေါ် ဆိုးခဲ့သမျှကို ပြန်၍အမှတ်ရစေပါသည်။ ဘုရားရှင်ကိုပြစ်မှားကြောင်းလည်း သူတို့သိမြင် လာကြသည်။ ယောသပ်၏ညီအစ်ကိုများတို့သည် ဘုရားရှင်၏ တရားစီရင်ခြင်း အောက်၌နေခဲ့ရသည်။ နောက်ဆုံးမှာ လူတိုင်းဝမ်းသာသောမျက်ရည်နှင့် တစ်ဦးကိုတစ်ဦးခွင့်လွတ်ကြောင်း၊ ယောသပ်မှခွင့်လွတ်ကြောင်းဖြင့် အဆုံးသတ်သွား ခဲ့ရသည်။ သူတို့၏မတရားပြုခဲ့သော လုပ်ရပ်အားလုံးကို ယောသပ်သည် ခွင့်လွတ်ပေးခဲ့သည်။

တနင်္ဂနွေနေ့ ဇွန်လ ၁၂ ရက်

ယောသပ်တန်ခိုးကြီးလာခြင်း

 ယောသပ်အတွက်ဘုရားသခင်သည် ဖါရောဘုရင်ကို အိပ်မက်မက် စေခဲ့သည် (က၊ ၄၁း၂၈)။ ယောသပ်သည်ဖါရောမင်းကြီးအား မိမိကိုးကွယ်သော ဘုရားကို ယုံကြည်ရန်တောင်းဆိုခြင်းမျိုးမပြုခဲ့ပါ။ အလုပ်အားဖြင့်သာ သက်သေပြခဲ့သည်။ စီးပွားရေးအစီအစဉ်တစ်ခုကို ယောသပ်တောင်းဆိုခြင်း ပြုခဲ့သည်။ စိတ်ဝင်စားစရာ အကြောင်းမှာ ယောသပ်တောင်းဆိုသမျှသော စီးပွားရေးလုပ်ဆောင်ချက်တိုင်းကို ဖါရောမင်းလိုက်လျောပေးနေသည်။ ကြည့်ရသည်မှာ ထိုစီးပွားရေးလုပ်ငန်းစဉ်ထက် ဖါရောမင်းသည် အိပ်မက်အကြောင်းကိုသာ ပို၍စိတ်ဝင်စားပြီး ဝိညာဉ်ရေးပိုင်းဆိုင်ရာ အိပ်မက်နှင့် ဘုရားရှင်၏လုပ်ဆောင်ခြင်းကဏပါဝင်နေသည်။

 က၊ ၄၁း၃၇-၅၇ ကိုဖတ်ပါ။ ယောသပ်အောင်မြင်မှုရရှိရန်အတွက် ဘုရားရှင်သည် မည်သည့်ကဏ၌ပါဝင်နေသနည်း။

--------------------------------------------------------------------------------------------------ဖါရောမင်းသည်ယောသပ်အား တာဝန်ခံအဖြစ်ရွေးချယ်ခြင်း၌ ထွေထွေထူးထူး အကြောင်းမရှိပါ။ သူ၏အိပ်မက်ကို အဓိပ္ပာယ် အနက်ပြန်ပေးခြင်းနှင့် နိုင်ငံအတွင်း ဖြစ်လာမည့်အကြောင်းအရာ ပြသနာများကို ကြိုတင်ပြောပေးခြင်း ကြောင့်သာဖြစ်သည်။ ယင်းပြသနာ၏အကြောင်းစုံနှင့် ဖြစ်လာမည့်အကြောင်းကို သူကောင်းစွာသိသည်။ သူ၏အကြံပေးချက်သည်လည်း ကောင်း၏ (က၊ ၄၁း၃၇)၊ ဖါရောမင်း၏ အခြားအစေခံများသည် ထိုအကြံ အစည်ကိုသဘောတူကြသည်။ ဖါရောမင်းသည် ဘာသာတရားထက်လက်တွေ့ ဆန်သောသဘောကို သာ၍ သဘောကျသည်။ ဖါရောမင်းသည် ဘုရားသခင်၏ ဝိညာဉ်တော်တည်ရှိကြောင်းကို လက်ခံပါသည် (က၊ ၄၁း၃၈)။ ယောသပ်အထဲ၌ ထိုဝိညာဉ်ရှိကြောင်းကို လည်းလက်ခံသည်။ ထိုကြောင့်ဥာဏ်ပညာနှင့် ပြည့်ဝ၍ အရည်အချင်းနှင့် ပြည့်စုံနေသည်ကို ယုံကြည်သည် (က၊ ၄၁း၃၉)။ ဘုရားရှင်ပေးသောဥာဏ်ပညာဟု သူယုံကြည်သည်။ (က၊ ၄၁း၃၃ ကို ၃ရာ၊ ၃း၁၂ နှင့်နှိုင်းယှဉ်ဖတ်ပါ။

 သမ္မာကျမ်းစာမှ အသေးစိတ်မှတ်တမ်းပြုထားသော သမိုင်းကြောင်း အခြေအနေသည် ထိုခေတ်ထိုအခါက အဲဂုတ္တု၏အနေအထားနှင့် အလွန်ကိုက်ညီ နေပါသည်။ ဖါရောမင်းသည်ယောသပ်ကို နန်းတော်အုပ်အရာ ခန့်ခြင်းမှာ ရှေးခေတ် အဲဂုတ္တုရာဇဝင်၌ဖြစ်ခဲလှသည်။ အခြားတိုင်းပြည်များ၌သာ နန်းတော်အုပ်ကို ခန့်ထားသည်။ ခုနစ်နှစ်အတွင်းပေါများကြွယ်ဝကြသည်။ စပါးသီးနှံများ ရေတွက်ချိန်တွယ်၍ မရနိုင်လောက်အောင်မြင်ဖြစ်ထွန်းသည် (က၊ ၄၁း၄၉)။ သဘာဝထက်လွန်ကဲသော ပေါကြွယ်ဝခြင်းဖြစ်သည်။ စပါးသီးနှံများတို့သည် ပင်လယ်ကမ်းခြေမှသဲများအလား (က၊ ၄၁း၄၉) ပေါကြွယ်ဝလွန်းလှသည်။ ဘုရား၏ကောင်းချီးဟုဖော်ပြသည် (က၊ ၂၂း၁၇)။ ယောသပ်သည် ကိုယ်တိုင် စပါးသီးနှံပေါများခြင်းကို ဘုရားရှင်၏ ကောင်းချီးမင်္ဂလာဟုသတ်မှတ်ကာ ဘုရားရှင် ပြင်ဆင်ပေးသော အတွေ့အဦကံနှင့် ထပ်တူညီသောကောင်းချီးကိုဖော်ပြခဲ့သည်။ သူ၌သားနှစ်ဦးရရှိခဲ့၍ နာကျင်ခြင်းအတွေ့အဦကံမှ ဝမ်းမြောက်ခြင်း ရရှိကြောင်းအဓိပ္ပာယ်ဖြင့် ‘‘မနာရှေ’’ ဟုအမည်ပေးပြီး အခက်အခဲအပေါင်းကို ကျော်လွန်ပြီးမှ ကြွယ်ဝမှုရရှိသည်အတွက် သားငယ်ကို ‘‘ဧဖရိမ်’’ ဟူ၍ အမည်မှည့်ခဲ့သည်။ ဘုရားရှင်သည် ခက်ခဲဆိုးယုတ်သောအခြေအနေမှ အလွန်ကောင်းမွန်သော အခြေအနေသို့ ပြောင်းလဲပေးပစ်ကြောင်း ဥပမာဖြစ်သည်။

 အခြားနည်းလမ်းအားဖြင့် ကျွန်ုပ်တို့မည်သို့တွေ့နိုင်မည်နည်း။ ကျွန်ုပ်တို့ အသက်ရှင်သောအသက်တာနှင့် ကျွန်ုပ်တို့၏ဘုရားရှင်၌ အမှန်တကယ်အခြေအနေကို မည်သို့သိနိုင်မည်နည်း။

တနင်္လာနေ့ ဇွန်လ ၁၃ ရက်

ယောသပ်မိမိ၏ညီအစ်ကိုများကိုရင်ဆိုင်ခြင်း

 က၊ ၄၂ ကိုဖတ်ပါ။ မည်သို့ရှိသနည်း။ ဘုရားရှင်ပြင်ဆင်ပေးခြင်းကို မည်သို့ဖော်ပြသနည်း။ လူသားတို့၏အားနည်းခြင်း၊ မပြည့်စုံခြင်းကို ဥပက္ခပြုလျက် မည်သို့လုပ်ဆောင်နေသနည်း။

--------------------------------------------------------------------------------------------------

 ကပ်ဘေးကြီးသည် ယာကုပ်ကိုရိုက်ခတ်၍ အဲဂုတ္တုသို့ သားများအား စေလွတ်ကာ ဆန်စပါးဝယ်ယူရန် စီစဉ်ရတော့သည်။ ခိုင်မာသော အထောက်အထားအရ ယာကုပ်ကိုယ်တိုင် ထိုဝယ်ယူရေးကိစ္စကို စီစဉ်ခြင်း ဖြစ်သည် (က၊ ၄၂း၁)။ အကြောင်းဆိုးနှင့်ရင်ဆိုင်ခဲ့ရကာ အိုမင်းပြီဖြစ်သော်လည်း ယာကုပ်သည် မိမိကိုယ်တိုင်စီစဉ်လုပ်ကိုင်လေ့ရှိသည့် အခြေအနေထက် ယခုဆိုးရွားနေပါသည်။ တစ်စုံတစ်ရာသိရှိမှုမရှိဘဲ နှစ်ပေါင်းများစွာ လွမ်းငိုကြွေးခဲ့ရသည်။ သားနှင့်ပြန်ဆုံရန် အကြောင်းဖန်လာခဲ့သည်။

 ပြန်လည်ဆုံစည်းရန် အကြောင်းဖန်လာသောအကြောင်းရင်းနှစ်ခုရှိသည်။ ပထမတစ်ခုမှာ အိပ်မက်ခဲ့သောယောသပ်၏အိပ်မက်ကို ပြည့်စုံစေရန်နှင့် မြင်မက်ခဲ့သောအိပ်မက်အတိုင်း အနာဂတ်ဟောကြားချက်ပြည့်စုံစေရန်ဖြစ်သည်။ သင်တို့ကောက်လှိုင်းတို့သည် ကျွန်ုပ်၏ကောက်လှိုင်းကို ဦးချကြရသည် (က၊ ၃၇း၇)။ ယခုအခါမှာ ပြည့်စုံသွားချေပြီ။ ယောသပ်သည် ထိုပြည်၌အစိုးရမင်း အဖြစ်ရောက်ရှိနေပြီး (က၊ ၄၂း၃ဝ၊ ၃၃) တန်ခိုးအင်အားကြီးမားလှသော ယောသပ်၏အခြေအနေကို ညီအစ်ကိုတို့၏ချို့ငဲ့မှုလိုအပ်မှုနှင့် နှိုင်းယှဉ်ရသော် ယခုအချိန်တွင် သူတို့၏မျက်နှာများကို မြေကြီး၌အပ်၍ ယောသပ်ကို ဦးချနေရပြီ (က၊ ၄၂း၆)။ ထိုညီအစ်ကို ၁ဝ ယောက်သည်ပင် ယောသပ်အိပ်မက် ခဲ့သောအိပ်မက်ကို ပြက်ရယ်ကလူဦပခဲ့သူ၊ လုံးဝထိုသို့ဖြစ်မလာဟုထင်ခဲ့သူူ ညီအစ်ကိုများဖြစ်သည်။

 ဒုတိယအချက်မှာ ထိုပြန်လည်ဆုံတွေ့ပွဲ၌ တုံ့ပြန်ခြင်းတစ်ရပ်အဖြစ် သတ်မှတ်သည်။ လွန်ခဲ့သောအချိန်မှဖြစ်ပျက်ခဲ့သမျှကို ပြန်လည်ပေးဆပ်ရသည့် သဘောပင်ဖြစ်သည်။ လုပ်ခဲ့သမျှပြန်၍ခံရသည်။ သူတို့သည် တစ်ယောက်နှင့် တစ်ယောက် ပြောဆိုကြသည် (က၊ ၄၂း၂၁)။ ယောသပ်ကို ကြံစည်ခဲ့စဉ်၌လည်း သူတို့သည်တိုင်ပင်ခဲ့ကြသည် (က၊ ၃၇း၁၉)။ ညီအစ်ကိုတစ်ယောက် အချုပ်ခန်း၌ ကျနေခဲ့ခြင်းဖြစ်သည် (က၊ ၄၂း၁၇)၊ ယောသပ်ကိုယ်တိုင်အချုပ်၊ ထောင်နန်းစံခဲ့ရသည့် အကြောင်းအတွက်ဖြစ်သည် (က၊ ၄ဝး၃၊ ၄)။ နှစ်ပေါင်းနှစ်ဆယ်တိုင်တိုင် မိမိတို့၏လုပ်ရပ်ကြောင့် ယောသပ်ခံစားခဲ့ရသမျှကို သူ၏ညီအစ်ကိုများ ပြန်၍ ခံစားနေခဲ့ရသည်။ ‘‘ထိုအခါသူတို့အချင်းချင်းဆိုကြသည်ကား၊ အကယ်စင်စစ် ငါတို့သည် ညီ၏အမှု၌အပြစ်ကြီးကြ၏။ သူသည်ငါတို့ကိုတောင်းပန်သောအခါ၊ သူ့စိတ် ဆင်းရဲခြင်းကို ငါတို့သည်မြင်လျက်နှင့် နားမထောင်ဘဲနေကြ၏။ ထိုကြောင့် ဤအမှုသည်ငါတို့အပေါ်မှာ ယခုရောက်လာပြီဟု တစ်ယောက်ကို တစ်ယောက် ပြောဆိုကြ၏’’ (က၊ ၄၂း၂၁)။

 ရုဗင်၏စကားအရ သူ၏အသွေးသည် ယခုငါတို့အပေါ်သို့ရောက်ပြီ (က၊ ၄၂း၂၂)။ အတိတ်မှအရိပ်မည်းကြီးသည် ပြန်ရောက်လာ၍ခြောက်လှန့်နေပြီ။ လွန်ခဲ့သော အတိတ်၌ သူ၏အသွေးကိုမသွန်းကြနှင့် (မသတ်နှင့်) ဟုဆိုခဲ့သူဖြစ်သည်။ (က၊ ၃၇း၂၂) အတိတ်ကဖြစ်သမျှ ယခုတွင် ပြန်၍လည်လာသည်။

 ကျွနု်ပ်တို့အသက်တာ၌ ဝမ်းနည်းစရာများစွာကို ပြုမိခဲ့လိမ့်မည်။ ဦပခဲ့သည့်အတိုင်းပြန်၍ခံရကြမည်လား။ သို့ဖြစ်နေလျှင် ယေရှုခရစ်တော်အားဖြင့် ကျွန်ုပ်တို့ပြုသောအပြစ်အားလုံးကို ဘုရားရှင်ခွင့်လွတ်သည်ဟူသော ကတိတော်သည် မည်သို့အဓိပ္ပာယ်ရှိမည်နည်း။ (ရောမ၊ ၅း၇-၁၁)။

အင်္ဂါနေ့ ဇွန်လ ၁၄ ရက်

ယောသပ်နှင့်ဗင်္ယာမိန်

 ယာကုပ်သည်ဗင်္ယာမိန်ကို လွယ်လွယ်နှင့်သွားခွင့်မပြုခဲ့ပါ။ ရာခေလနှင့်ရသော သားဖြစ်၍ တစ်ဦးတည်းကျန်ရစ်သောသားဖြစ်နေသည်။ ထပ်မံဆုံးရှုံးရမည်ကို အလွန်ကြောက်နေသည်။ ယောသပ်တစ်ယောက်ကို ဆုံးရှုံးခဲ့ပြီဖြစ်သည် (က၊ ၄၃း၆-၈)။ စားစရာလုံးဝမရှိတော့သည့် အချိန်လည်းဖြစ်နေသည် (က၊ ၄၃း၂)။ ယုဒက ဗင်္ယာမိန်ကို အရပြန်ခေါ် လာပါမည်ဟုသစ္စာဆိုမှသာ (က၊ ၄၃း၉) ဒုတိယအကြိမ် အဲဂုတ္တုပြည်သို့ စားစရာဝယ်ရန်အတွက် သူ၏သားငယ်ဗင်္ယာမိန်ကို အတူသွားခွင့်ပေးလိုက်သည်။

 က၊ ၄၃ ကိုဖတ်ပါ။ ဗင်္ယာမိန်ရှိရခြင်းကြောင့် အခြေအနေမည်သို့ သက်ရောက်မှုရှိပါသနည်း။

--------------------------------------------------------------------------------------------------

 ညီအစ်ကိုအားလုံးတို့သည် ယောသပ်၏ရှေ့၌ ရပ်နေကြသော်လည်း ဗင်္ယာမိန်တစ်ယောက်တည်းကိုသာ ယောသပ်၏အာရုံထဲရှိနေသည်။ ဗင်္ယာမိန်ကိုသာ ညီလေးဟုခေါ်သည် (က၊ ၄၃း၁၆။ က၊ ၄၃း၂၉)။ ဗင်္ယာမိန်ကိုနာမည်နှင့်ခေါ်ကာ ဆက်ဆံနေသောအချိန်၌ အြခားညီအစ်ကိုများကိုမူ သာမန်လူများဟုသေဘာထားသည် (က၊ ၄၃း၁၆)။ယောသပ်သည်ဗင်္ယာမိန်ကို ‘‘ငါ့သား’’ ဟုခေါ်ကာ အထူးအရေးထား မျက်နှာသာပေးကြောင်းပြသသည်။ (က၊ ၄၃း၂၉။ က၊ ၂၂း၈) နှင့်နှိုင်းယှဉ်ပါ။ ယောသပ်၏ကောင်းချီးမင်္ဂလာတို့သည် ‘‘ကရုဏာ’’ သဘောသို့ပြောင်းလဲသွား သည် (က၊ ၄၃း၂၉)။ ကရုဏာတော်ကို တောင်းခံခြင်းဖြစ်၍ ငါရှိသောကရုဏာကို ဗင်္ယာမိန်အားပြန်လည်ပေးဝေခဲ့သည် (က၊ ၄၂း၂၁)။ အခြားညီအစ်ကိုများထံမှ မရရှိခဲ့သောကရုဏာမေတ္တာတော်ကို သူသည် ညီငယ်ဗင်္ယာမိန်ကိုပေးခဲ့သည်။

 ငွေများနှင့်အတူ ပြန်သယ်လာသောအိတ်ထဲ၌ ရှာဖွေဖမ်းမိသောအခါ ယောသပ်၏ညီအစ်ကိုများသည် အလွန်တုန်လှုပ်ကာ အချုပ်ခန်းထဲကျမည်ကို စိုးရိမ်ကြသည်။ ယောသပ်သည် ဗင်္ယာမိန်လိုက်ပါလာခြင်းကြောင့် စားပွဲသောက် ပွဲကျင်းပကာ သူတို့နှင့်အတူလက်ဆုံစားခဲ့သည်။ အခြေအနေ အားလုံးအတွက် ဗင်္ယာမိန်သည်ကာကွယ်ခြင်းကိုခံခဲ့ရသည်။ အသက် အစဉ်အလိုက်ညီအစ်ကိုများကို ကြီးစဉ်ငယ်လိုက်ထိုင်ရန် နေရာများစီစဉ်ကာ ကြီးသူရိုသေ ငယ်သူသနား၊ ရွယ်တူလေးစားသဘောဖြင့် ဝိုင်းကာထိုင်ခိုင်း စေသည်။ ဗင်္ယာမိန်သည် အသက် အငယ်ဆုံးဖြစ်သည်။ သို့သော် စားဖွယ်သောက်ဖွယ် ကောင်းရာမွန်ရာများကို အခြားညီအစ်ကိုများထက်ငါးဆပို၍ ထည့်ထားပေးသည် (က၊ ၄၃း၃၃၊ ၃၄)။ ထိုသို့မျက်နှာလိုက်၍ပြုစုခြင်းကိုပင် ညီအစ်ကိုများ မနာလိုစိတ်စိုးစဉ်းမျှမမြင်ရပါ။ လွန်ခဲ့သောနှစ်များ၌ ယောသပ်သည် ဖခင်၏မျက်နှာသာပေးခြင်းကိုခံခဲ့ရသည်။ ထိုအကြောင်း ကြောင့်ပင် ညီအစ်ကိုတို့ မလိုတမာငြူစူခြင်းကို ခံခဲ့ရဖူးသည် (က၊ ၃၇း၃၊ ၄)။

 ထိုသို့ညီအငယ်ဆုံးကို မျက်နှာသာပေးခြင်းဖြင့် သူ့အားညီအစ်ကိုများ မုန်းတီးခဲ့သလို ညီငယ်ကိုမုန်းတီးမနာလိုရှိမည်လားဟု စမ်းသပ်ခဲ့သည်။ ယောသပ်သည် သူတို့ပြောစကားများကို နားမလည်ချင်ယောင်ဆောင်နေဆဲ ဖြစ်သည်။ ညီအစ်ကိုများ တို့သည် မိမိတို့၏စကားအားဖြင့် လွတ်လွတ်လပ်လပ် ပြောဆိုစားသောက်ကြသည်။ ယောသပ်သည်ထိုသို့စီစဉ်ခြင်းဖြင့် ညီအစ်ကိုတို့၏ စိတ်ထဲခံစားမှုအလုံးစုံကို သိရှိခဲ့ရသည်။ ဆက်၍ ညီအစ်ကိုများကို စမ်းသပ်လိုဆဲရှိသောကြောင့် ညီအစ်ကိုများပြန်၍မထွက်ခွာမီ မိမိကျွန်ငယ်သား များအား တိတ်တဆိတ်မှာကြားပြီး သူကိုယ်တိုင်အမြဲသောက်သုံးလေ့ရှိသော ငွေဖလားခွက်ကို ညီအငယ်ဆုံး၏အိတ်ထဲ တိတ်တဆိတ်ထည့်သွင်း ထားစေသည်။ ‌ရှေးဘိုးဘေးနှင့်ပရောဖက်များ စစ. ၂၂၈ယ ၂၂၉.

ဗုဒ္ဓဟူးနေ့ ဇွန်လ ၁၅ ရက်

ရှင်ဘုရင်၏လက်စွဲတော်ခွက်ဖလား

 က၊ ၄၄ ကိုဖတ်ပါ။ ယောသပ်သည် အခြားညီအစ်ကိုများ၏ အိတ်အတွင်းသို့ ရှင်ဘုရင်၏လက်စွဲတော်ခွက်ဖလားကို မထည့်ခိုင်းဘဲ အဘယ်ကြောင့် ဗင်္ယာမိန်၏အိတ်ထဲမှရွေးထည့်စေရသနည်း။

-----------------------------------------------------------------------------------

 ထိုရာဇဝင်သည် အကြောင်းအရာများနှင့်ဆက်စပ်မှုရှိသည်။ ရှေးဦးစွာ ယောသပ်သည် သူတို့ကိုအထူးအကြံပေးခြင်းများကိုပြုခဲ့သည်။ တစ်ဖန်သူတို့၏ အိတ်များအတွင်းသို့ အစာများကိုဖြည့်ထည့်ပေးခဲ့သည်။ ယခုတစ်ကြိမ်၌ ထူးခြားဆန်းပြားသော အမိန့်တစ်ရပ်ကို ယောသပ် ချမှတ်လိုက်သည်မှာ အလွန် တန်ဖိုးကြီးသောတော်ဝင်နန်းတော်သုံး ရှင်ဘုရင်၏ လက်စွဲတော်ခွက်ဖလားအား ဗင်္ယာမိန်၏အိတ်ထဲသို့ တိတ်တဆိတ်ထည့်လိုက်ရန် ဖြစ်သည်။

 အခြေအနေမှာ ထူးခြားမှုရှိလာသည်။ ညီအစ်ကိုများတို့သည် ဗင်္ယာမိန်နှင့်အတူ ခါနာန်သို့ပြန်လာကြသည်။ သို့သော်ခိုးထုပ်ခိုးထည်ပစ္စည်းနှင့် လက်ပူးလက်ကြပ် မိနေသောကြောင့် ယောသပ်နှင့်တွေ့ရန်အဲဂုတ္တုသို့ ပြန်လှည့်လာရပြန်သည်။ ညီအစ်ကိုအားလုံးတို့၏အိတ်များသည် ပုံမှန်ဖြစ်သော်လည်း ဗင်္ယာမိန်၏အိတ်ထဲတွင် ရှင်ဘုရင်၏လက်စွဲတော်ခွက် ဖလားကို သွားတွေ့မိကြသည်။ ဗင်္ယာမိန်သည် အထူးဂုဏ် ပြုခြင်းခံခဲ့ရသော ဧည့်သည်တော်တစ်ဦးဖြစ်ခဲ့ရာ ယောသပ်နှင့်နီးနီးကပ်ကပ်နေထိုင်ခဲ့သူ၊ ယခုတွင် ထိုခွက်ဖလားကိုခိုးယူသည်ဟု သံသယဖြစ်ဖွယ်အထုပ်အထည်နှင့်မိနေသည်။ ထောင်ကျရန်သေချာလွန်းနေသည်။

 ယောသပ်သည် လက်စွဲတော်ခွက်ဖလားကိုအသုံချခြင်းသည် တန်ခိုးအာဏာကို ကိုးစားခြင်းမဟုတ်ပါ။ ‘‘ယောသပ်သည် ရှင်ဘုရင်အာဏာကို မည်သောအခါမျှမသုံးပါ။ ထိုသို့ပြုရခြင်းမှာလည်း ညီအစ်ကိုများကို သိရှိကြောင်းဖော်ပြလိုခြင်းပင်ဖြစ်သည်။’’ ရှေးဘိုးဘေးနှင့်ပရောဖက်များ စ. ၂၂၉.

 လက်စွဲတော်ဖလားဖြင့်လှည့်စားခြင်းအမှုမှာ ယောသပ်သည် မိမိ၏ ညီအစ်ကိုများမှ ထာဝရဘုရားကိုပြစ်မှားခဲ့ကြောင်း သဘောများကို ပြသရုံသက်သက် ဖြစ်သည်။ ထိုကြောင့် ယုဒသည် ယောသပ်၏စကားကို ကြားသောအခါ ဘုရားရှင်ကိုပြစ်မှားမိကြောင်း ဝန်ခံစကားဆိုခဲ့သည် (က၊ ၄၄း၁၆)။ ရှင်ဘုရင်၏ လက်စွဲတော်ငွေခွက်ဖလားကို ခိုးယူခြင်းအမှုသည် အင်မတန်ကြီးလေးသော အမှုကြီး ဖြစ်သည့်အလျောက် ညီအစ်ကိုတို့၏ စိတ်သဘောထားကို စမ်းသပ်ခြင်း ဖြစ်သည်။

 ထိုသို့ဖြစ်လာသောအခါ ညီအစ်ကိုများ၏သဘောထားမှာ ထင်ရှားလာသည်။ သူတို့အားလုံးသည် ယင်းကိစ္စအတွက် ထပ်တူညီမျှ ခံစားကြရသည်။ စည်းလုံးခြင်း ရှိသည်။ ဗင်္ယာမိန်အတွက်စိုးရိမ်သည်။ ယောသပ် ကို ဆုံးရှုံးရသလိုမျိုး မဖြစ်လိုကြတော့ပါ။ အဲဂုတ္တုလူတို့၏ကျွန်တစ်ယောက် မဖြစ်စေလိုတော့ပါ။ အပြစ်မရှိသူကိုမနစ်နာစေလိုတော့ပါ။ ထိုအတွက် ယုဒကိုယ်တိုင်ဗင်္ယာမိန်၏အစား သူကျွန်ခံပါမည်ဟုတောင်းဆိုလာတော့သည် (က၊ ၄၃း၃၃)။ အပြစ်မဲ့သော ဣဇာက်အတွက် သိုးထီးအစားဝင်ပူဇော်ခံသကဲ့သို့ ယုဒသည် အပြစ်မရှိသော ဗင်္ယာမိန်အတွက် ကိုယ်စားဝင်ခံပေးသည် (က၊ ၂၂း၁၃)။ ယုဒသည် မိမိကိုယ်ကို ယဇ်ကောင်အဖြစ်သတ်မှတ်ကာ မိမိ၏ဖခင်ကို လှည့်စားခဲ့သောအပြစ်အတွက် ခံယူသွားမည့်သဘောထားခဲ့သည် (က၊ ၄၄း၃၄)။

 မေတ္တာ၏သဘောမည်သို့ရှိသနည်း။ ယုဒ၏တုံ့ပြန်ခြင်းသည် ကိုယ်စား ဝင်ခံနိုင်သော သတ္တိဖြစ်သလား။ ထိုသို့သောမေတ္တာမျိုး သမ္မာကျမ်းစာမှ ကယ်တင်ခြင်း စီမံကိန်းအယူအဆနှင့် မည်သို့ကိုက်ညီနေပါသနည်း (ရော၊ ၅း၈)။

ကြာသပတေးနေ့ ဇွန်လ ၁၆ ရက်

ကျွန်ုပ်သည်သင်တို့၏ညီယောသပ်ပင်ဖြစ်သည်

 က၊ ၄၅ ကိုဖတ်ပါ။ ယုံကြည်ခြင်း၊ မျှော်လင့်ခြင်း၊ ချစ်ခြင်းစသည့် သင်ခန်းစာများတွေ့ရှိနိုင်ပါသလား။

-----------------------------------------------------------------------------------

 ယုဒသည်ဖခင်အပေါ်ကျရောက်မည့် မကောင်းမှုစိတ်ဆင်းရဲခြင်း အကြောင်း ပြောနေချိန်မှာ (က၊ ၄၄း၃၄) ယောသပ်မအောင့်အည်းနိုင်တော့ဘဲ ငိုကြွေးကာ မိမိကိုယ်ကိုယောသပ်ဖြစ်ကြောင်း ညီအစ်ကိုတို့အားအသိပေး လိုက်သည် (က၊ ၄၅း၁)။ ထိုဖော်ပြချက်သည် ဘုရားရှင်မှမိမိကိုယ်ကို ထင်ရှားလာစေခြင်းနှင့် ရည်ညွန်း နှိုင်းစာနိုင်သည် (ထွက်၊ ၆း၃။ ယေဇ၊ ၂ဝး၉)။ ထိုနေရာမှာပင် ဘုရားရှင်၏ ဘုန်းတော်သည်လည်း ထင်ရှားလာခဲ့သည်။ ဘုရားသခင်သည် အရာအားလုံးကို စီစဉ်ကြောင်း၊ လူတို့၏အကြံအစည်သည် ဘုရားသခင်၏ အစီအစဉ်ကိုမမီနိုင်ပါ။

 ယောသပ်၏ညီအစ်ကိုတို့သည် သူတို့မြင်တွေ့ကြားနေရသမျှကို ယုံကြည်နိုင်စရာ မရှိပါ။ ထိုကြောင့်ယောသပ်သည်ထပ်မံ၍ ‘‘ကျွန်ုပ်သည် သင်တို့၏ညီယောသပ်ဖြစ်သည်’’ ဟုထပ်၍ပြောပြန်သည် (က၊ ၄၅း၄)။ ဒုတိယအကြိမ်ပြောသောအခါ ‘‘သင်တို့အဲဂုတ္တုသို့ရောင်းလိုက်သောသူဖြစ်သည်’’ ဟုကြားရသောအခါတွင်မှ ယုံကြည်ကြတော့သည် (က၊ ၄၅း၄)။

 ယောသပ်သည် ဆက်လက်ကြေညာသည့်စကားမှာ ဘုရားသခင် သည် ‘‘ငါ့ကိုကြိုတင်စေလွတ်ခဲ့သည်’’ (က၊ ၄၅း၅) ဘုရားသခင်သည် နှစ်ဆသော အကြံအစည်တော်ဖြင့် ယောသပ်နှင့်ညီအစ်ကိုများ ပြန်လည် တွေ့ရသည့်အခါ အာဃာတများ မထားရှိတော့ပါ။ ယုံကြည်ခြင်း၊ မျှော်လင့်ခြင်း နှင့်အတူ အခက်အခဲမှ လွတ်မြောက်ရန် ဘုရားရှင်စီစဉ်တော်မူကြောင်းကို ခံယူလက်ခံကြသည် (က၊ ၄၅း၇)။

 ထိုနောက်မှညီအစ်ကိုများအား ဖခင်ကိုခေါ်၍သူရှိရာနေရာသို့လာကြရန် အဲဂုတ္တု၌ မြေနေရာကို စီစဉ်ပေးလိုက်သည်။ ဂေါရှင်အရပ်သည် မြေသြဇာအလွန် ကောင်းသောနေရာဖြစ်ရကာ အကောင်းဆုံးမြေနေရာဖြစ်သည် (က၊ ၄၅း၁၈၊၂ဝ)။ လမ်းခရီးချောမွေ့စေရန်လည်း စီစဉ်ပေးလိုက်သည်။ မြင်းရထားများစီစဉ်ပေးသည်။ သို့ဖြစ်၍ယာကုပ်သည် သူ၏သားများကသူ့ကို လိမ်လည်ခြင်းမဟုတ်ကြောင်း သက်သေခံဖြစ်သည် (က၊ ၄၅း၂၇)။ ယာကုပ်သည်ယောသပ်အား အသက်ရှင်လျက် ပြန်၍တွေ့ဆုံခဲ့ရသည်။ သူ၏အသက်တာ၌ တစ်ဖန်လုံလောက်သော ရှင်သန်လာခြင်း ဖြစ်သည်။ (က၊ ၃၇း၃၅ နှင့် က၊ ၄၄း၂၉ ကို နှိုင်းယှဉ်ပါ)။

 အရာအားလုံးအေးဆေးတည်ငြိမ်သွားခဲ့သည်။ ယာကုပ်၏သား ၁၂ ယောက်လုံးအသက်ရှင်နေလျက်ရှိသည်။ ယာကုပ်ကို ဣသရေလဟူ၍ အမည်နာမ ပြောင်းလဲ ခေါ်ဆိုထားသည် (က၊ ၄၅း၂၈)။ ဘုရားသခင်၏ အစီအမံတော်သည် တန်ခိုးနှင့်ပြည့်စုံတော်မူပါသည်။

 ယောသပ်သည်ညီအစ်ကိုများကို ကြင်နာယုယစွာစောင့်ရှောက်သည်။ ယောသပ်ကဲ့သို့ကျွန်ုပ်တို့ကို မတရားပြုသူများအား ကရုဏာနှင့်ကြင်နာစိတ် ထားနိုင်ပါမည်လား။

သောကြာနေ့ ဇွန်လ ၁၇ ရက်

ဆက်လက်လေ့လာရန်။

အယ်လင်ဂျီဝှိုက်၏ အဲဂုတ္တုပြည်မှယောသပ်အကြောင်းကိုလည်းကောင်း၊ ယောသပ်နှင့် ညီအစ်ကိုများအကြောင်းကိုလည်းကောင်း၊ ရှေးဘိုးဘေး များနှင့်ပုရောဖက်များ စာ၊ ၂၁၃-၂၂၃ နှင့် ၂၂၄-၂၃၂ တို့တွင်ဖတ်ပါ။

 ယာကုပ်၏သားများသည် သုုံးရက်တိုင်တိုင်ခါးသီးစွာခံစားမှုကို ရင်ဆိုင်ရသည်။ အတိတ်မှအမှားများကို ပြန်၍ပေးဆပ်နေရသည်။ အထူးသဖြင့် ယောသပ် အပေါ်ပြုမိသမျှ ရက်ရက်စက်စက်အကြောင်းများသည် ခံစားရ အလွန် ခါးသီးပြင်းထန်လှသည်။ သူတို့သည် သူလျှိုဟုအစွပ်စွဲခံရသောအခါတွင် သေသေ ချာချာအကြောင်းပြချက်မပေးနိုင်လျှင် အမှန်ပင်သေကြရမည်။ သို့မဟုတ်လျှင် ကျွန်ဖြစ်ရကြမည်။ ဗင်္ယာမိန်ကိုခေါ်သွားနိုင်ရန် ဖခင်ကို ဖျောင်းဖျရန်မလွယ်လှပါ။ ယောသပ်ရက်ရက်စက်စက်သေရခြင်းသတင်းသည် ဖခင်အတွက် ရင်ထဲအနာတရ အမာရွတ်ဖြစ်နေသည်။ ယောသပ်ကို ကျွန်တစ်ယောက်ကဲ့သို့ရောင်းချခဲ့သည်။ ထိုအမှားအတွက် ဘုရားရှင်မှ သူတို့အားလုံးကို ကျွန်ဘဝဖြစ်စေမည်ကို အလွန် ကြောက်ရွံ့ကြသည်။ ယောသပ်သည် ဖခင်နှင့်သူ၏ညီအစ်ကိုများအစားအစာအတွက် အလွွန် ဒုက္ခရောက်မည်ကိုသိရှိသည်။ ညီအစ်ကိုများသူ့အပေါ်ရက်ရက်စက်စက် ပြုခဲ့သမျှကိုနောင်တရကြစေရန် ယောသပ်သည်သင်ခန်းစာပေးခဲ့သည်။ ဗင်္ယာမိန်ကိုမူ သူ့အားဦပသကဲ့သို့မဦပကြောင်းကို ယောသပ်သိရှိခဲ့ရသည်။

ယောသပ်ကျေနပ်ခြင်းရှိခဲ့သည်။ညီအစ်ကိုများကိုစမ်းသပ်ရာ၌စစ်မှန်သောနောင်တ များကိုယ်စီရှိကြသည်ကိုမြင်တွေ့ခဲ့ရသည်။သူတို့၏အပြစ်အတွက် နောင်တရကြပြီ။

--ဝဝဝ--